**Notă informativă la proiectul Normelor minime de** **exploatare a instalațiilor electrice ale consumatorilor noncasnici**

|  |
| --- |
| * + - 1. ***Denumirea autorului responsabil de elaborarea proiectului Normelor minime de exploatare a instalațiilor electrice ale consumatorilor noncasnici***
 |
|  Agenția Națională pentru Reglementare în Energetică |
| ***2. Condițiile ce au impus elaborarea proiectului Normelor minime de exploatare a instalațiilor electrice ale consumatorilor noncasnici şi finalitățile urmărite*** |
| Elaborarea și aprobarea Normelor minime de exploatare a instalațiilor electrice ale consumatorilor noncasnici este condiționată de art.14 alin.(1), lit. a) din Legea nr.174/2017 cu privire la energetică (în continuare - Legea cu privire la energetică), în corespundere cu care Agenția Națională pentru Reglementare în Energetică (în continuare - Agenția) elaborează și aprobă documentele normativ-tehnice care reglementează modul de amenajare și de exploatare a centralelor electrice, a rețelelor electrice și a instalațiilor electrice ale consumatorilor finali.În același context, potrivit art. 14, alin. (1), lit. d) din Legea cu privire la energetică, Agenția emite prescripții în adresa proprietarilor sau a persoanelor care exploatează instalațiile electrice în cazul constatării abaterilor de la documentele normativ-tehnice prevăzute de legea în cauză. Prescripțiile urmează a fi argumentate prin prisma conformării cu Normele minime de exploatare a instalațiilor electrice ale consumatorilor noncasnici, cerințe care sunt obligatorii și reglementează activitatea de exploatare a instalațiilor electrice ale consumatorilor noncasnici de energie electrică.Finalitățile urmărite prin elaborarea proiectului Normelor minime de exploatare a instalațiilor electrice ale consumatorilor noncasnici și adoptarea lor ulterioară constituie:1. respectarea cerințelor stabilite în art.14 al legii cu privire la energetică referitor la îndeplinirea funcțiilor Agenției în calitate de organ al supravegherii energetice de stat.
2. aplicarea unui mecanism inofensiv și în condiții de securitate la exploatarea instalațiilor electrice va reduce cu minim 50 % numărul de incendii, avarii, electrocutări și de șocuri electrice în procesul de exploatare a instalațiilor electrice, astfel aspirând la rezultate net superioare decât cele înregistrate la moment;
3. stabilirea normelor și regulilor clare de exploatare a instalațiilor electrice, va permite consumatorilor noncasnici din Republica Moldova să organizeze în cel mai eficient și optimal mod exploatarea instalațiilor electrice;
4. sporirea gradului de accesibilitate la Normele minime de exploatare a instalațiilor electrice ale consumatorilor noncasnici care vor fi publicate pe pagina oficială a Agenției [www.anre.md](http://www.anre.md) și în Monitorul Oficial al Republicii Moldova și sporirea gradului de percepție și înțelegere a acestora, fiind un act normativ unic, clar, succint și ușor aplicabil în condițiile Republicii Moldova;
5. stabilirea și respectarea de către consumatorii noncasnici a termenelor de efectuare a lucrărilor de încercări și măsurări ale echipamentelor și aparatelor instalațiilor electrice ale consumatorilor noncasnici va asigura exploatarea fiabilă, inofensivă și rațională a instalațiilor electrice și întreținerea acestor instalații în stare funcțională.
6. reducerea numărului de instalații periculoase pentru utilizare;
7. contribuția la funcționarea și dezvoltarea eficientă și pe termen lung a sectorului energiei electrice.

În baza prevederilor art.19 din Legea 235/2006 cu privire la principiile de bază de reglementare a activității de întreprinzător, Grupul de lucru al Comisiei de stat pentru reglementarea activității de întreprinzător în cadrul ședinței din 10.07.2019 a avizat parțial pozitiv Analiza impactului de reglementare la proiectul Normelor minime de exploatare a instalațiilor electrice ale consumatorilor noncasnici cu luare în considerare a recomandărilor expuse în opinia expertului. Drept bază pentru elaborarea documentului normativ-tehnic a servit „Правила эксплуатации Электроустановок Потребителей” ediția din anul 1992, care la momentul actual este în vigoare conform ordinului nr. 1 din 25.02.1993 al Departamentului de stat pentru Resurse Energetice, precum și standardul european EN 50110-1 „Operation of electrical installations - Part 1: General requirements” din anul 2013. Totodată în procesul de perfectare a Normelor au fost studiate și introduse unele cerințe din documentele similare din țările vecine:1. I7-2011 „Normativ pentru proiectarea, execuția și exploatarea instalațiilor electrice aferente clădirilor” - România, anul 2011;
2. PE 116-94 „Normativ de încercări şi măsurători la echipamente şi instalații electrice” – România, anul 1994;
3. „Правила Технической Эксплуатации Электроустановок Потребителей” – Rusia, anul 2003;
4. ТКП 181-2009 (02230) „Правила Технической Эксплуатации Электроустановок Потребителей” – Republica Belarus, anul 2009;
5. „Правила Технической Эксплуатации Электроустановок Потребителей” – Ucraina, anul 2006.
 |
| ***3. Principalele prevederi ale proiectului Normelor minime de exploatare a instalațiilor electrice ale consumatorilor noncasnici*** |
| Oportunitatea elaborării și aprobării Normelor minime de exploatare a instalațiilor electrice ale consumatorilor noncasnici este condiționată și de faptul că documentul normativ-tehnic aplicabil la etapa actuală - „Правила эксплуатации Электроустановок Потребителей” ediția din anul 1992 are o vechime de 25 ani și este depășit. Este de menționat faptul că documentul în cauză este doar în limba rusă, fapt ce creează greutăți pentru utilizatori în aplicare în vederea perceperii sensului și specificului tehnic. Nu în toate cazurile este asigurată accesibilitatea persoanelor interesate la textele acestor documente. Documentele respective nu au fost publicate în Monitorul Oficial al Republicii Moldova, astfel deseori este dezmințită legalitatea și impunerea obligatorie spre respectare a normelor.Proiectul Normelor minime de Securitate la exploatarea instalațiilor electrice este structurat în 3 capitole și 1 anexă. **Capitolul 1** Organizarea exploatării instalațiilor electrice conține norme privind:1. cerințe generale, domeniul de aplicare, termeni și definiții;
2. responsabilitățile și obligațiunile consumatorului noncasnic;
3. cerințele față de personal și pregătirea lui;
4. managementul gospodăriei electrice;
5. mentenanța, reparația, modernizarea și reconstrucția instalațiilor electrice;
6. securitatea și sănătatea în muncă, protecția mediului înconjurător;
7. documentația tehnică.

**Capitolul 2** Echipamentul electric și instalațiile electrice cu destinație generală conține norme tehnice privind exploatarea:1. transformatoarelor de putere (forță) și bobinelor de reactanță;
2. instalațiilor de distribuție și stații electrice;
3. liniilor electrice aeriene și conductoare-bare;
4. liniilor electrice în cablu;
5. motoarelor electrice;
6. protecției prin relee, automatizări electrice, telemecanică și circuitele secundare;
7. instalațiilor de legare la pământ;
8. protecției contra supratensiunilor;
9. instalațiilor de condensatoare;
10. instalațiilor de acumulatoare;
11. rețelelor de iluminat electric.

**Capitolul 3** Instalații electrice cu destinație specială conține norme tehnice privind exploatarea:1. instalațiilor de sudură electrică;
2. instalațiilor electrotermice;
3. centralelor electrice de mică putere.

**Anexa 1** Normele de încercări ale echipamentelor și aparatelor instalațiilor electrice ale consumatorilor noncasnici conține norme tehnice privind periodicitatea și modalitatea de executare a încercărilor și măsurărilor ale echipamentelor și instalațiilor electrice. |
| ***4. Fundamentarea economico-financiară*** |
| Costuri de conformare nu au fost identificate, deoarece proiectul Normelor minime de exploatare a instalațiilor electrice ale consumatorilor noncasnici nu impune cerințe suplimentare în sensul diminuării sau sporirii costurilor suportate de utilizatori în procesul de aplicare a cadrului normativ existent, cum ar fi „Правила эксплуатации Электроустановок Потребителей” ediția din anul 1992, deoarece aceste norme existente, deja implicau costuri pentru respectarea lor, iar proiectul normelor analizat nu vine cu prevederi noi în acest sens.Astfel, implementarea prevederilor Normelor minime de exploatare a instalațiilor electrice ale consumatorilor noncasnici nu vor genera cheltuieli suplimentare pentru utilizatori (persoane fizice și juridice) și se asigură faptul, că aprobarea şi implementarea Normelor minime de exploatare a instalațiilor electrice ale consumatorilor noncasnici nu va afecta negativ activitatea lor în sens de majorare a costurilor suportate.Intervenția propusă nu va necesita alocarea unor mijloace financiare suplimentare nici din bugetul de stat.Aprobarea proiectului în cauză va atrage doar efectuarea cheltuielilor pentru ANRE privind publicarea acestuia în Monitorul Oficial, precum și cheltuieli privind traducerea acestuia în limba rusă. |
| ***5. Modul de încorporare a Normelor minime de exploatare a instalațiilor electrice ale consumatorilor noncasnici în cadrul normativ în vigoare*** |
| Odată cu intrarea în vigoare a Normelor minime de exploatare a instalațiilor electrice ale consumatorilor noncasnici, se vor abroga „Правила эксплуатации Электроустановок Потребителей” ed.5, anul 1992. |
| ***6. Avizarea şi consultarea publică a proiectului Normelor minime de exploatare a instalațiilor electrice ale consumatorilor noncasnici*** |
| Referitor la oportunitatea aprobării de către ANRE a Normelor minime de exploatare a instalațiilor electrice ale consumatorilor noncasnici, Agenția urmează să consulte cu părțile interesate, totodată plasând pe pagina sa web ([www.anre.md](http://www.anre.md), la rubrica Transparența decizională/Consultări Publice) la data de 04.02.2019 proiectul Normelor menționate și Nota Informativă, astfel, încât orice persoană interesată a avut posibilitatea de a accesa documentele respective şi de a prezenta propuneri și obiecții pe marginea lor, inclusiv prin poşta electronică, la adresa electronica indicată pe site.  Proiectul Normelor minime de exploatare a instalațiilor electrice ale consumatorilor noncasnici însoțit de nota informativă a fost prezentat spre consultare publică și avizare părților interesate.Proiectul Normelor minime de exploatare a instalațiilor electrice ale consumatorilor noncasnici nu depășește domeniul de reglementare stabilit de lege, limitându-se doar la prevederi cu caracter tehnic, care reprezintă de fapt un cadru de norme minime de exploatare a instalațiilor electrice, fără a institui obligații în sarcina altor autorități administrative centrale, organe ale administrație publice locale, întreprinderi, instituții și organizații.Agenția a informat despre lansarea consultărilor publice Ministerul Economiei și Infrastructurii, Agenția pentru Supravegherea Tehnică, Inspectoratul General pentru Situații de Urgență, Institutul Național de Standardizare, S.A. „Termoelectrica”, Î.S. „Moldelectrica”, Î.C.S. „RED Union Fenosa”, „RED Nord” SA”, S.A. „Apă-Canal Chișinău”.În cadrul consultărilor publice, avize au fost prezentate de către următoarele instituții:***1. Institutul de Standardizare din Moldova – 2 propuneri, cu avizare pozitivă;******2. Agenția pentru Supraveghere Tehnică – 2 propunere, cu avizare pozitivă;******3. Ministerul Economiei și Infrastructurii – 11 propuneri, cu avizare pozitivă;******4. Inspectoratul General pentru Situații de Urgență – 6 propuneri, cu avizare pozitivă;******5. S.A. “Termoelectrica” – 3 propuneri, cu avizare pozitivă.*** ***6. S.A. “Moldelectrica” – 0 propuneri, cu avizare pozitivă.******7. ÎCS “RED Union Fenosa” S.A. – 0 propuneri, cu avizare pozitivă.*** ***8. S.A. “RED Nord” – 0 propuneri;******9. S.A. “Apă-Canal Chișinău” – 0 propuneri;******10. Confederația Națională a Sindicatelor - 0 propuneri;******11. Institutul de Energetică al Academiei de Științe a Republici Moldova – 0 propuneri;******12. Universitatea Tehnică a Republicii Moldova – 0 propuneri;******13. Regia Transport Electric Chișinău – 0 propuneri;******14. SA „Supraten” – 0 propuneri;******15. BC „Moldova Agroindbank” SA – 0 propuneri;******16. SA „Pielart” – 0 propuneri;******17. Laboratoare electrotehnice:***1. *SA „Energosevice” – 0 propuneri;*
2. *SC „Calmont Grup” SRL – 0 propuneri;*
3. *SRL „Test Electro Service” – 0 propuneri;*
4. *ÎM „Laboratoria Tessile Mol” SRL – 0 propuneri;*
5. *SA „Cahul Pan” – 0 propuneri;*
6. *SRL „Fortitudo” – 0 propuneri;*
7. *SRL „Acustic Tehnologie” – 0 propuneri.*

Astfel, în total au fost prezentate avize cu un număr de 24 propuneri în total, cu privire la proiectul Normelor menționate. Din acestea, au fost acceptate 13 propuneri, ceea ce constituie 54% din numărul total de propuneri. Au fost acceptate parțial 2 propuneri, acestea constituind 8% din numărul total de propuneri, iar 9 propuneri care reprezintă 38% din numărul total de propuneri, nu au fost acceptate.După examinarea propunerilor și a obiecțiilor, Agenția a convocat ședințe de lucru pentru a discuta problemele apărute și pentru a identifica soluții rezonabile, acceptate de părțile implicate.Proiectul Normelor minime de exploatare a instalațiilor electrice ale consumatorilor noncasnici nu a fost consultat cu Confederația Națională Patronatelor din Moldova și Asociația Consumatorilor de Energie deoarece prevederile din Proiectul Normelor nu depășesc atribuțiile existente în cadrul normativ tehnic din documentele în vigoare la moment, și nu aduc un aport de complicitate a procesului de implementare a Normelor minime de exploatare a instalațiilor electrice ale consumatorilor noncasnici. |
| ***7. Constatările expertizei anticorupție*** |
| Potrivit Raportului de expertiză anticorupție nr.06/2-3176 din 03.06.2019, se constată că în cadrul procesului de elaborare a proiectului au fost respectate parțial prevederile legale privind transparența în procesul decizional, prevederile proiectului corespund scopului declarat de către autor în nota informativă și este în conformitate cu interesul public.Proiectul în redacția parvenită la efectuarea expertizei anticorupție nu conține factori de risc care să genereze riscuri de corupție. |